ભાવનગર જિલ્લાના ભંડારીયા, થોરડી તથા મહુવા તાલુકાના સેંદરડા ગામે પ્રતિવર્ષ નવરાત્રી અનોખા મહાત્મય સાથે ઉજવવામાં આવે છે નવ દિવસ દરમિયાન આ ત્રણ ગામોમાં ભક્તો દ્વારા માતાના ગુણગાન, ગાવા સાથે ઐતિહાસિક કથાઓ આધારીત રામાયણ, નાટકો સહિતના વેશ ભજવવામાં આવે છે રાજવીકાળથી પ્રસિધ્ધ આ જગ્યાઓમાં ભવાઈ-વેશ નિહાળવા તથા માતાના સ્વાંગના દર્શનનો લ્હાવો લેવા અર્થે મોટી સંખ્યામાં લોકો આવે છે આ ગામોમાં ગામ સમસ્ત દ્વારા નવરાત્રી પર્વનું આયોજન કરવામાં આવે છે.